Dala_FM news - March 7, 2021 - 6am

﻿
Evaluation Only. Created with Aspose.Words. Copyright 2003-2022 Aspose Pty Ltd.
6AM DALA FM NEWS 7TH MARCH 2021
HEADLINE
NATIONAL
RUTO 
JALUP JATEND PINY OWACHO MIGOSI WILLIAM RUTO OLERO NI EN EMA OROMO TAYO PINY KENYA BANG’ KER UHURU KENYATTA.
KOLOSO E COUNTY MA MERU, MIGOSI RUTO OLERO NI NE OKONYO MOLUOR KENYATTA YUDO TELO MAPACHOKA KENDO EN THUOLO MAEN BENDE ONEGO OPARE OTAA PINY KENYA.
MIGOSI RUTO NE OLERO DUARO MAR KELO DONGRUOK NE JOPINY KA OKWEDO JOGO MA OLERO NI OKETO MBELE DUACHGI KA JOPINY TO CHANDORE.
JOTELO MANE OTENE NE OKWEDO WACH BBI MAGILERO NI OK OCHUNO SANI.
CHOKORA
MOINGO NYITHINDO 200 MAODAK EGENG APAYA EBOMA MA KISUMU KATA CHOKORA NE OYUDO CHIEMO KOD ONGEDE KAOWUOK ERIWRUOK MAR PATRICE CARTER FOUNDATION MANIE PINY AMERICA.
JACHAN CHIENRO ERIWRUOKNO EBADE MA KISUMU MIKAI ANN OGUTA OLERO NI GICHIW KONY MAKAMAGO KALUWORE GI KAKA CHOKORA MAKAMAGO CHANDORE KA OKUAYO JOGO MAJOCHIWO MONDO OWUOG OKO OKONY NYITHINDO MAKAMAGO.
KOLOSO TAIFA PARK EBOMA MA KISUMU KAMANE IPOGE CHIEMO KOD ONGEDE MAKAMAGO, MIKAI OGUTA OLERO NI NYITHINDOGO MOKO NI GI WERE MABEYO KA MOKO BENDE TUO KENDO GIDAK EKOYO.
OLERO NI SIR MAMOKO DUARORE NE NYITHINDO MAKAMAGO.
NYITHINDOGO MANE OYUDO KONY MAKAMAGO NE ONYISO MORGI.
DAYO
MIYO MAJA HIGNI 65 YWARE GIREM BANG’ KA TINGA KAMBI CHINA MALOSO NDARA NE OTUOME E APIKO E GWENG’ MA KANYANDIGA E KOJWACH LOCATION, RACHUONYO EAST SUB-COUNTY.
MAMA JOYCE NGESO KALUWORE GI ANYUONDE NE ODONG’ KOD NG’OL KA OSEYUARE GIREM MAKAMANO KUOM KINDE MALACH.
ROSE OKEYO EN CHI WUODE.
OKUAYO JOGO MACHUNYGI LER KOD JOTELO MAKONO MONDO ORES DAYONO MASANI NGIMANE NIE KIND AKURU GI ASUMBI.

-VICE CHANCELLOR MAR MBALARIANY MA JARAMOGI OGINGA ODINGA UNIVERSITY OF SCIENCE AND TECHNOLOGY OPUO KUOM CHIERO CHIENRO MAG DONGRUOK E ALUORA MAR HOMAHILLS E WEST KARACHUONYO.
PHILIP OSEWE: DEVELOPMENT WEST KARACHUONYO
-JAGORO E HB COUNTY MIGOSI ISAIAH OGWE OSINGO TING’O MALO DONGRUOK MINE KOD OJENDE KA OBI OYIERE E KOM GOVERNOR E HB COUNTY EYIERO MABIRO.
PHILIP OSEWE: ISAYA OGWE
-JONYUOL E HB COUNTY OJIW OMIPEK SOMB NYITHINDO.
JATEND PINY PARAGUAY OGOLO CHIK NE JOTEND MIGEPE MAGE DUTO MONDO OGUE TAO.
MAE EN BANG’ NG’ANYO MANE OCHACHO EPINYNO KAJOPINY CHAYO TEND PINYNO EWI KAKA GITAYO LWENJ KEDO GI TUO MAR CORONA.
JATEND PINY PARAGUAY MARIO ABDO BENITEZ OLERO NI ODHI YIERO DUOL MANYIEN MAR JOTEND MIGEPE MANYALO CHOPO DUACH JOPINY.
MAE TIMORE SAMA APISAS MAG THIETH EPINYNO LERO NI YATH ORUMO EUTE THIETH KA MANA JI MANOK KENDE EMA OSEYUDO CHANJO MAR TUO MAR CORONA EPINYNO.
DUOND BUCHE MAKWEDO EPINYNO DWARO NI MIGOSI ABDO OGUE TAO KAKA JATEND PINY OWACHO.
GITUDO PINY OWACHO MARE GIWECHE MAG MIBADHI.


Created with an evaluation copy of Aspose.Words. To discover the full versions of our APIs please visit: https://products.aspose.com/words/